Norges Friidrettsforbund

Norges Friidrettsforbund (NFIF) er et norsk særforbund som ble stiftet den 1. mai 1896 under navnet Norsk Idrætsforbund. Wilhelm Baastad var forbundets første president.

NFIF er medlem av Norges idrettsforbund og olympiske og paralympiske komité (NIF), Det europeiske friidrettsforbundet (EAA) og Det internasjonale friidrettsforbundet (IAAF). NFIF leder all organisert friidrett i Norge og legger til rette for både breddeidrett og toppidrett. Friidrettsforbundet består av 18 friidrettskretser, nær 900 medlemsklubber og ca. 80.000 medlemmer (per 2012). Forbundet er knyttet til tidsskriftet Friidrett, som utkom første gang i 1950.

 Landslag 
NFIF tar ut utøvere, med trener, basert på en rekke kriterier der resultater i internasjonale mesterskap teller mest. Også resultater i andre internasjonale stevner tas med i beregning. Nivået på resultatene er satt til topp 12 i VM eller blant de 15 beste på World Athletics sin rangerte liste over resultater etter endt sesong. Det er et mål at utøvere som blir tatt ut til et landslag tas ut for minst to år for å gi forutsigbarhet og langsiktighet for utøverne. 

Parautøvere har sitt eget krav gjengitt i en ranking kalt «High Performance».

Selv om kriteriene er ment å være objektive og førende er det styret i NFIF som legger rammene for driften av landslagene, inkludert budsjettstyring. Manglende sponsor- og eller støttemidler vil direkte påvirke omfanget i satsingen. Basert på kriteriene og tildelt budsjett er det forbundets sportssjef som foretar uttaket etter dialog med utøvere og trenere. I grensetilfeller foretas det en helhetlig vurdering der utøvers progresjon, utviklingspotensiale og profesjonalitet blir vurdert.https://www.friidrett.no/toppidrett/landslag-og-stotteapparat/

 Kretser 
Norges Friidrettsforbund består av følgende 18 kretser:
Aust-Agder Friidrettskrets | Akershus Friidrettskrets | Buskerud Friidrettskrets | Finnmark Friidrettskrets | Hordaland Friidrettskrets | Innlandet Friidrettskrets | Nordland Friidrettskrets | Møre og Romsdal Friidrettskrets | Nord-Trøndelag Friidrettskrets | Oslo Friidrettskrets | Rogaland Friidrettskrets | Sogn og Fjordane Friidrettskrins | Sør-Trøndelag Friidrettskrets | Telemark Friidrettskrets | Troms Friidrettskrets | Vest-Agder Friidrettskrets | Vestfold Friidrettskrets | Østfold Friidrettskrets

 Ledelse 
Formenn og presidenter
 1918–1919: John Falchenberg (første leder etter splittelsen fra Norges Turnforbund)
 1919–1921: Wilhelm Falch Grøner
 1921–1924: Hans Olsen
 1924–1925: Bernhard Mæland
 1925–1928: Carsten Carlsen
 1928–1929: Sverre Gundersen
 1929–1932: Nils Dahl
 1932–1937: Thorbjørn A. Fladvad
 1937–1946: Mogens Oppegaard (satt på Grini og i tysk konsentrasjonsleir under andre verdenskrig)
 1946–1948: Olav Tendeland
 1948–1955: Bjørn Benterud
 1955–1955: Arne B. Mollén
 1955–1964: Aage Møst
 1964–1969: Per Sonerud
 1969–1972: Alf R. Bjercke
 1972–1977: Egil Gulliksen
 1977–1984: Hans B. Skaset
 1984–1987: Trygve Tamburstuen
 1987–1996: Lars Martin Kaupang
 1997–2000: Anne Thidemann
 2001–2002: Marius Rooth
 2003–2015:Svein Arne Hansen
 2015–2017: Tore Hordnes
 2017–2021 Ketil Tømmernes
2021–2025: Anne Farseth
2025– Runar Bålsrud

Referanser

 Eksterne lenker 


Kategori:Friidrett i Norge
Friidrettsforbund
Kategori:Friidrettsforbund
Kategori:Organisasjoner etablert i 1896
Kategori:1896 i Norge